„ Það hefur ekki verið gerð svona viðamikil könnun um umhverfi nýsköpunar á Íslandi að mér vitandi , ” segir Kristinn Árni L. Hróbjartsson , stofnandi Northstack . Úrtakið var umsækjendur í Tækniþróunarsjóð síðust þrjú ár fyrir könnun Gallups . Markmiðið var að fá betri sýn á umhverfi frumkvöðla - og nýsköpunarfyrirtækja . Tæplega 40 svarenda töldu gott eða mjög gott aðgengi að innlendum mannauði með rétta reynslu og þekkingu . Athygli vekur að rúmlega 60 prósent töldu gott eða mjög gott aðgengi að erlendum mannauði með rétta reynslu og þekkingu . Helgi Vífill Júlíusson Þriðjudagur 14. janúar 2020 Auglýsing 75 prósent frumkvöðla í nýsköpun eru mjög eða frekar jákvæðir gagnvart framtíð nýsköpunar á Íslandi . Engu að síður telur meirihluti svarenda að Ísland sé ekki góður staður fyrir fyrirtæki í örum vexti eða alþjóðleg nýsköpunarfyrirtæki . Þetta kemur fram í könnun Gallups , Northstack og Tækniþróunarsjóðs . Að því sögðu er 60 prósent svarenda annað hvort nú þegar starfandi á erlendum mörkuðum eða stefna þangað á næstu tólf mánuðum . 7,4 prósent svarenda sjá ekki fyrir sér að sækja á erlenda markaði . 56 prósent svarenda voru mjög eða frekar ósammála um Ísland væri góður staður fyrir fyrirtæki í örum vexti en 18,2 prósent svarenda töldu að Ísland væri ákjósanlegt land fyrir slík fyrirtæki . 52,9 prósent voru mjög eða frekar ósammála því að Ísland væri góður staður fyrir alþjóðleg nýsköpunarfyrirtæki . 18,2 prósent voru hins vegar mjög eða frekar sammála því að Ísland væri góður staður fyrir alþjóðleg nýsköpunarfyrirtæki . Fá betri sýn á starfsumhverfi frumkvöðla Markmið verkefnisins var að fá betri sýn á umhverfi frumkvöðla - og nýsköpunarfyrirtækja . Úr varð að úrtakið yrði umsækjendur í Tækniþróunarsjóð , síðust þrjú ár fyrir framkvæmd könnunarinnar . Á þremur árum sóttu 753 kennitölur um styrk úr mörgum atvinnugreinum . Flestir svarendur voru með færri en tíu starfsmenn og hefðu fengið minna en 4,5 milljónir króna í fjármagn . Atvinnuvega - og nýsköpunarráðuneytið styrkti verkefnið um 850 þúsund krónur . „ Það hefur ekki verið gerð svona viðamikil könnun um umhverfi nýsköpunar á Íslandi að mér vitandi , ” segir Kristinn Árni L. Hróbjartsson , stofnandi Northstack . „ Við ákváðum að gefa aðgang að gögnunum frjálsan og geta allir skoðað niðurstöðurnar á Nyskopunarlandid.is . ” „ Það hefur ekki verið gerð svona viðamikil könnun um umhverfi nýsköpunar á Íslandi að mér vitandi , ” segir Kristinn Árni L. Hróbjartsson , stofnandi Northstack . Fram kemur í könnunni að 73,5 prósent svarenda töldu það að hafa séríslenskan gjaldmiðil hafi mjög eða frekar neikvæð áhrif á rekstur síns fyrirtækisins en 20,4 prósent töldu það engin áhrif hafa . Enn fremur telur rúmur meirihluti eða 61 prósent svarenda þá bankaþjónustu sem í boði sé á Íslandi henti illa eða mjög illa fyrir nýsköpunarfyrirtæki . Með hátt hlutfall erlendra sérfræðinga í vinnu Tæplega 40 svarenda töldu gott eða mjög gott aðgengi að innlendum mannauði með rétta reynslu og þekkingu . Athygli vekur að rúmlega 60 prósent töldu gott eða mjög gott aðgengi að erlendum mannauði með rétta reynslu og þekkingu . En erlendir sérfræðingar störfuðu hjá rúmlega 40 prósent fyrirtækja í úrtakinu . Engu að síður vissi rúmlega helmingur eða 51,2 prósent ekki að erlendir sérfræðingar sem flytja til Íslands eigi möguleika á skattaafslætti . Þá vissu 22,8 prósent prósent ekki af skattafrádrætti vegna kostnaðar tengdum rannsóknum og þróun . Meirihluti eða 65,6 prósent svarenda telja erfitt eða mjög erfitt að fjármagna fyrirtækið með aðkomu innlendra fjárfesta . Vandinn felst í hve fjárfestar eru fámennur hópur , hve óþolinmótt / áhættufælið fjármagnseigendur eru og erfitt aðgengi að fjárfestum .